Legal Document

Category: 331

Text:
24. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 113/3/831 της 2/15 Απρ. 1980 (ΦΕΚ Β΄ 376) Περί αυξήσεως των καταβαλλομένων από το Ταμείο Επικουρικής Ασφαλίσεως Υπαλλήλων Εμπορικών Καταστημάτων, συντάξεων. Έχοντες υπ’ όψει: 1.Τας διατάξεις της παρ. 4 του άρθρ. 1 του Ν.Δ. 4577/1966 «περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων». 2.Τας διατάξεις του άρθρ. 30 του Νόμ. 1027/80 «περί τροποποιήσεως και συμπληρώσεως της περί ΤΕΒΕ Νομοθεσίας και άλλων τινών διατάξεων» (ΦΕΚ 49/26.2.80). 3.Τον Νόμ. 400/76 «περί Υπουργικού Συμβουλίου και Υπουργείων» (ΦΕΚ 203/76 τ.Α΄). 4.Την Δ3/2087/77 κοινήν απόφασιν του Πρωθυπουργού και του Υπουργού Κοινωνικών Υπηρεσιών (ΦΕΚ 1278/6.12.77 τ.Β΄). 5.Τας διατάξεις του άρθρ. 113 του 544/77 Π.Δ/τος «περί οργανισμού του Υπουργείου Κοιν. Υπηρεσιών» (ΦΕΚ 178/26.5.77) ως τούτο αντικατεστάθη υπό του άρθρ. 2 του Νόμ. 728/77 (ΦΕΚ 316/15.10.77 τ.Α΄). 6.Την γνώμην του Δ.Σ του Ταμείου Επικουρικής Ασφαλίσεως Υπαλλήλων Εμπορικών Καταστημάτων, ληφθείσαν κατά την 2944/22.1.80 συνεδρίασιν αυτού. 7.Την γνώμην του Συμβουλίου Κοινωνικής Ασφαλείας (αριθ. συνεδρ. 48/26.3.1980 της Κ΄ περιόδου), αποφασίζομεν: 1.Αυξάνονται από 1ης Ιαν. 1980 οι καταβαλλόμενες από το Ταμείον Επικουρικής Ασφαλίσεως Υπαλλήλων Εμπορικών Καταστημάτων συντάξεις στους συνταξιούχους, των οποίων η έναρξις συνταξιοδοτήσεως εμπίπτει στο μέχρι 31.12.79 χρονικό διάστημα, κατά ποσοστό 15%. 2.Αντικαθίστανται οι παρ. 6 και 7 του άρθρ. 9 του Κανονισμού Παροχών του Ταμείου Επικουρικής Ασφαλ. Υπαλλήλων Εμπορικών Καταστημάτων, (ανωτ. σελ. 395). 3.Αι διατάξεις των παρ. 6 και 7 του άρθρ. 9 του Κανονισμού παροχών του Ταμείου ως τροποποιούνται δια της παρούσης, εφαρμόζονται από της 1ης Ιαν. 1980 εφ’ όλων των συνταξιούχων του Ταμείου ανεξαρτήτως του χρόνου ενάρξεως του συνταξιοδοτικού του δικαιώματος.